laion/Wikipedia-Exotic huggingface dataset:
জালালাবাদ ক্যান্টনমেন্ট পাবলিক স্কুল এন্ড কলেজ

জালালাবাদ ক্যান্টনমেন্ট পাবলিক স্কুল এন্ড কলেজ বাংলাদেশের সিলেট শহরের নিকটবর্তী জালালাবাদ সেনানিবাস এলাকায় আবস্থিত একটি শিক্ষাপ্রতিষ্ঠান। এটি সিলেট শিক্ষা বোর্ড কর্তৃক অনুমোদিত। প্রতিষ্ঠানটি বাংলাদেশ সেনাবাহিনী কর্তৃক ১৯৯৯ সালে স্থাপিত হয়। এটি ২০০৪ সালে শ্রেষ্ঠ শিক্ষাপ্রতিষ্ঠান হিসেবে বাংলাদেশের রাষ্ট্রপতির সনদপত্র লাভ করে। এর অধ্যক্ষের দায়িত্ব পালন করে থাকেন বাংলাদেশ সেনাবাহিনীর একজন লে. কর্নেল পদমর্যাদার অফিসার। যদি লে. কর্নেল পদমর্যাদার অফিসার না-পাওয়া যায় তাহলে পরিচালনা পর্ষদ কর্তৃক মনোনীত দক্ষ ও অভিজ্ঞ বেসামরিক ব্যক্তিকে অধ্যক্ষ হিসেবে নিয়োগ দেওয়া হয়। এর পরিচালনা পর্ষদের সভাপতি হিসেবে দায়িত্ব পালন করেন বাংলাদেশ সেনাবাহিনীর ব্রিগেডিয়ার জেনারেল পদমর্যাদার একজন সিনিয়র অফিসার। সভাপতির অধীনে সেনানিবাস ও সেনানিবাসের বাইরে বিভিন্ন পর্যায়ের ১০ জন বিশিষ্ট ব্যক্তি ( সামরিক ও বেসামরিক ) পর্ষদের সদস্য হিসেবে দায়িত্ব পালন করেন এবং পর্ষদের সদস্য সচিবের দায়িত্ব পালন করেন কলেজ অধ্যক্ষ। প্রতিষ্ঠানের বিদ্যালয় শাখায় প্রথম থেকে দশম শ্রেণি পর্যন্ত পাঠদান করা হয়। প্রতি শ্রেণিতে রয়েছে একাধিক শাখা। নবম ও দশম শ্রেণিতে রয়েছে বিজ্ঞান, মানবিক এবং ব্যবসায় শিক্ষা বিভাগ। ষষ্ঠ শ্রেণি হতে বাংলা মাধ্যমের পাশাপাশি ইংরেজি মাধ্যম চালু আছে। প্রাথমিক শিক্ষা সমাপনী পরীক্ষায় সিলেট বোর্ডে ১ম সহ সারা দেশে ৬ষ্ঠ, জেএসসিতে সিলেট বোর্ডে ১ম সহ সারা দেশে ৮ম এবং এসএসসি তে সিলেট বোর্ডে দ্বিতীয় স্থানে আছে জেসিপিএসসি। [১] ওয়েব্যাক মেশিনে আর্কাইভকৃত ২ জানুয়ারি ২০১৫ তারিখে [২] ওয়েব্যাক মেশিনে আর্কাইভকৃত ৯ ফেব্রুয়ারি ২০১৬ তারিখে ১৯৯৯ সালে শুধু বিজ্ঞান বিভাগ নিয়ে কলেজ শাখা শুরু হলেও সল্প সময়ে এর কলেবর বিস্তৃত হয়। একাদশ ও দ্বাদশ শ্রেণিতে বিজ্ঞান, মানবিক এবং ব্যবসা বিভাগে একাধিক শাখার মাধ্যমে পাঠদান করা হয়। বিজ্ঞান বিভাগে ৪টি, মানবিক বিভাগে ২টি এবং ব্যবসায় শিক্ষা বিভাগে ৩টি শাখা রয়েছে। ২০১৪ সাল থেকে এইচএসসি পরীক্ষায় জেসিপিএসসি সিলেট বোর্ডে ১ম ও সমগ্র বাংলাদেশে ৯ম হয়। [৩] ওয়েব্যাক মেশিনে আর্কাইভকৃত ২৪ জানুয়ারি ২০২১ তারিখে অত্র প্রতিষ্ঠানে চারটি হাউসে শিক্ষার্থীদের বিভক্ত করা হয়। হাউসগুলো হলঃ পদ্মা হাউস, মেঘনা হাউস, যমুনা হাউস ও সুরমা হাউস। প্রত্যেক হাউস এর আলাদা সোল্ডার ফ্ল্যাপ আছে। শিক্ষার্থীদের জন্য চালু আছে কয়েকটি ক্লাব এবং সহ-শিক্ষামূলক প্রতিষ্ঠান। যেমনঃ স্কাউট বিএনসিসি নন্দন একাডেমি: সঙ্গীত ও আবৃত্তি প্রশিক্ষণ চারু ও কারুকলা প্রশিক্ষণ http://jcpscsylhet.edu.bd।  |শিরোনাম= অনুপস্থিত বা খালি (সাহায্য) "সংরক্ষণাগারভুক্ত অনুলিপি"। ১০ জানুয়ারি ২০১২ তারিখে মূল থেকে আর্কাইভ করা। সংগ্রহের তারিখ ২৭ ডিসেম্বর ২০১২।  "সংরক্ষণাগারভুক্ত অনুলিপি"। ৮ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ২৭ ডিসেম্বর ২০১২।  "সংরক্ষণাগারভুক্ত অনুলিপি"। ১ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ২৭ ডিসেম্বর ২০১২।  "সংরক্ষণাগারভুক্ত অনুলিপি"। ১০ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ২৭ ডিসেম্বর ২০১২।  কলেজের ওয়েবসাইট
দাদরা ও নগর হাভেলি জেলা

দাদরা ও নগর হাভেলি জেলা (গুজরাটি: દાદરા અને નગર હવેલી, মারাঠি: दादरा आणि नगर हवेली, পর্তুগিজ: Dadrá e Nagar Aveli) হল পশ্চিম ভারতের দাদরা ও নগর হাভেলি এবং দমন ও দিউ কেন্দ্রশাসিত অঞ্চলের একটি জেলা এবং প্রাক্তন একটি কেন্দ্রশাসিত অঞ্চল। জেলার সদর শহর সিলভাসা। দাদরা ও নগর হাভেলি জেলার নগর হাভেলি তালুক মহারাষ্ট্র ও গুজরাত রাজ্যের মধ্যে বিক্ষিপ্তভাবে অবস্থিত এবং দাদরা তালুক গুজরাতের মধ্যে অবস্থিত একটি ছিটমহল। জেলাটি দিউ জেলা থেকে ১০-৩০ কিলোমিটার দূরে অবস্থিত। দমন ও নগর হাভেলি জেলা দমন গঙ্গা নদীর তীরে অবস্থিত। দাদরা ও সিলভাসা শহর দুটি নদীর উত্তর তীরে অবস্থিত। জেলার পূর্বদিকে রয়েছে পশ্চিমঘাট পর্বতমালা। অঞ্চলটি স্থলবেষ্টিত, যদিও আরব সাগর ও গুজরাতের পশ্চিম উপকূল এখান থেকে খুব দূরে নয়। জেলাটির প্রধান ভাষা গুজরাতি, হিন্দি ও মারাঠি। ইংরেজদের দূরে রাখতে ও মুঘলদের বিরুদ্ধে শক্তি সঞ্চয় করতে মারাঠিরা পর্তুগিজদের সঙ্গে বন্ধুত্ব করে ১৭৭৯ সালে একটি চুক্তি স্বাক্ষর করে। এই বন্ধুত্বচুক্তি অনুসারে, মারাঠা পেশোয়া ৭২টি গ্রাম নিয়ে গঠিত দাদরা ও নগর হাভেলি পরগনায় রাজস্ব সংগ্রহের অনুমতি দেন। তারও আগে জওহর ও রামনগরের হিন্দু রাজাদের পরাজিত করে কোলি সর্দারেরা এই অঞ্চলের দখল নিয়েছিল। মারাঠারা তাদের থেকে এই অঞ্চলটি দখল করে তাদের রাজ্যের অন্তর্ভুক্ত করে। দাদরা ও নগর হাভেলি জেলার আয়তন ৪৯১ বর্গকিলোমিটার। ১৯৫৪ সালের ২ অক্টোবর এই অঞ্চলে পর্তুগিজ শাসনের অবসান ঘটে। গঠিত হয় স্বাধীন দাদরা ও নগর হাভেলি প্রশাসন। ১৯৬১ সালে আনুষ্ঠানিকভাবে দাদরা ও নগর হাভেলি ভারতে যোগ দেয় ও কেন্দ্রশাসিত অঞ্চলের মর্যাদা পায়। "Dadra Nagar Haveli tourism" (পিডিএফ)। ১৬ জুন ২০০৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২৬ নভেম্বর ২০১১।
বাঙালি মুসলিমদের পদবিসমূহ

বাংলাদেশ এবং ভারতের পশ্চিমবঙ্গে,আসামে বসবাসরত মুসলমানদের পদবিসমূহ বেশ বৈচিত্র‍্যপূর্ণ। ইসলাম ধর্মমতে কোনো পদবি নেই। মুসলিম সম্প্রদায়ের পিতা ইব্রাহিমের সময়কালে কোনো পদবি ছিলো না। মূলত পিতার নামেই বংশের পরিচয় হয় বলে মুসলিমদের মাঝে পদবির ভিন্নতা দেখা যায়। লেখক ও গবেষক 'এস এম শাহনূর প্রণীত পদবীর সাতকাহন এ লেখেন, বাংলাদেশ এবং ভারতের পশ্চিমবঙ্গে বসবাসরত বাঙালি মুসলমানদের পদবিসমূহ বেশ বৈচিত্রপূর্ণ। এখানে যেমন ধর্মীয় প্রভাব বিদ্যমান তেমনই ঐতিহ্যবাহী পেশাকেও পদবি হিসেবে গ্রহণের রেওয়াজ বিদ্যমান। অনেক হিন্দুরা ইসলাম ধর্ম গ্রহণের পর তাদের পূর্ব পদবি পরিত্যাগ করেনি, তাই অনেক মুসলিম পদবির সাথে হিন্দু পদবির মিল পাওয়া যায়। মোহাম্মদ / মুহাম্মদ / মোঃ শেখ আখুন্দ/আখুন্দজী সাহেব / সাহেবজী খান আহমেদ রহমান সৈয়দ ইসলাম খন্দকার হাসান/হোসাইন / হুসেন / হোসেন আলী উদ্দিন মীর আনসারী গাজী হাজী চিশতী পীর শাইখ ফকির মোল্লা মিয়াজী শাহ খাজা ফরাজি সিদ্দিকী মালিতা মোড়ল : মোড়ল শব্দটির উৎপত্তি হয়েছে মোঘল শব্দ থেকে। মোঘল সাম্রাজ্যের পতনের পর মোঘল বংশধররা এই মোড়ল পদবি নিয়ে ভূসম্পত্তি ও শাসন কার্য সম্পর্কিত কিছু কার্যক্রম পরিচালনা করতো। জায়গীরদার দেওয়ান মিয়া/ মিয়ান তাপাদার মণ্ডল/মন্ডল তালুকদার শিকদার / সিকদার মজুমদার তরফদার চাকলাদার ভুঁইয়া চকদার হাওলাদার জোয়ারদার খাঁ/খান সরদার মাওলানা মুফতী কাজি কানুনগো চৌধুরী কারকুন গোলন্দাজ নিয়াজী খন্দকার পাটোয়ারী মণ্ডল মলঙ্গী বেপারী মল্ল মল্লিক মাতুব্বর মুন্সি / মুন্সী মুহুরী মৃধা লস্কর আকন্দ/আকন ব্যাপারী পাইক চোকদার ছৈয়াল সওদাগর সরকার হাজারী প্রামাণিক প্রধান দেওয়ান পোদ্দার সানা হাওলাদার সরদার জোয়ার্দার দফাদার ইনামদার পঞ্চায়েত প্যাদা মধ্যযুগে বা তারও আগে মধ্য এশিয়ার শাসক শ্রেণির লোকেরা এই উপাধি ব্যবহার করতো। বেগ শাহ খান মীর্জা মালীক/মল্লিক খলিফা হক লোহানী ঢালী বিশ্বাস সিনহা মোড়ল বকশ/বখশ মুস্তাফী/ মুস্তফী বড়ুয়া বারী বাঙালি হিন্দুদের পদবিসমূহ বাঙালি বৌদ্ধদের পদবিসমূহ বাঙালি খ্রিষ্টানদের পদবিসমূহ
বাঙালি বৌদ্ধদের পদবিসমূহ

বাংলাদেশ এবং ভারতের পশ্চিমবঙ্গে বসবাসরত বাঙালি বৌদ্ধদের পদবিসমূহ বেশ বৈচিত্র‍্যপূর্ণ। এখানে যেমন ধর্মীয় প্রভাব বিদ্যমান তেমনই ঐতিহ্যবাহী পেশাকেও পদবি হিসেবে গ্রহণের রেওয়াজ রয়েছে। অনেক ক্ষেত্র আবার দেখা যায় যে, ভিনদেশীয় পদবিকে গ্রহণ করা হচ্ছে কিছুটা পরিমার্জন করে। চৌধুরী দেওয়ান তালুকদার বড়ুয়া মুৎসুদ্দী চাঙমা/চাকমা (𑄌𑄋𑄴𑄟𑄳𑄦) মারমা প্রু তঞ্চঙ্গ্যা চৌধুরি বাঙালি মুসলিমদের পদবিসমূহ বাঙালি হিন্দুদের পদবিসমূহ বাঙালি খ্রিষ্টানদের পদবিসমূহ
বাঙালি খ্রিষ্টানদের পদবিসমূহ

বাংলাদেশ এবং ভারতের পশ্চিমবঙ্গে বসবাসরত বাঙালি খ্রিষ্টানদের পদবিসমূহ বেশ বৈচিত্র‍্যপূর্ণ। এখানে যেমন ধর্মীয় প্রভাব বিদ্যমান তেমনই ঐতিহ্যবাহী পেশাকেও পদবি হিসেবে গ্রহণের রেওয়াজ রয়েছে। অনেক ক্ষেত্র আবার দেখা যায় যে, ভিনদেশীয় পদবিকে গ্রহণ করা হচ্ছে কিছুটা পরিমার্জন করে। গোমেজ / গমেজ কস্তা / ডি কস্তা রোজারিও / ডি রোজারিও রিবেরূ / রিবেরু / রিবেরো পেরেরা ক্রুজ / ক্রুস রডরিক্স / রদ্রিগেজ আলমিদা / আলমেইদা ফার্নান্দেজ / ফার্নান্দেস মার্কুস / মার্কেজ / মার্কুজ মেন্ডেস / মেন্ডিস / মেন্ডিজ / মেন্ডেজ গনজালভেজ / গনজালেস / গনসালভেজ কোড়াইয়া মণ্ডল মল্লিক সরকার হালদার গায়েন মধু বৈদ্য রয় / রায় মিত্র মজুমদার দাস পেরেজ /পেরেস / পিরিজ / পিরিস পালমা সেরাও এসেনসন / এসেনসিও / এসেনছাওঁ / এসেন্সিও পিউরিফিকেশন / পিউরীফিকেশন টলেন্টিনো বাঙালি মুসলিমদের পদবিসমূহ বাঙালি হিন্দুদের পদবিসমূহ বাঙালি বৌদ্ধদের পদবিসমূহ
রিঙ্গো স্টার

রিচার্ড স্টারকি, এমবিই (জন্ম: ৭ জুলাই ১৯৪০), একজন ইংরেজ সঙ্গীত শিল্পী ও অভিনেতা, যিনি বিশ্বখ্যাত ব্যান্ড দল বিটলস্‌ এর ড্রাম-বাদক রিঙ্গো স্টার নামে খ্যাত। উইকিউক্তিতে রিঙ্গো স্টার সম্পর্কিত উক্তির সংকলন রয়েছে। উইকিমিডিয়া কমন্সে রিঙ্গো স্টার সংক্রান্ত মিডিয়া রয়েছে। দাপ্তরিক ওয়েবসাইট Ringo Starr and His All-Starr Band Ringo Starr's Drummerworld profile ইন্টারনেট মুভি ডেটাবেজে রিঙ্গো স্টার (ইংরেজি) অলমুভিতে রিঙ্গো স্টার Ringo Starr Artwork ওয়েব্যাক মেশিনে আর্কাইভকৃত ১৩ এপ্রিল ২০০৯ তারিখে Press Conference with Ringo Starr on The BackStage Pass internet radio show The art of Ringo Starr NYTimes interview for his 70th birthday Ringo Starr (Paris Le Palais des Sports 2011) টেমপ্লেট:দ্য বিটল্‌স এবং দ্যা কুঅরিম্যানের প্রাক্তন সদস্য
রিচার্ড বার্টন

রিচার্ড বার্টন, সিবিই (১০ নভেম্বর ১৯২৫ - আগস্ট ১৯৮৪) একজন ওয়েলস্-এর অভিনেতা, যিনি সাত বার সেরা অভিনেতা হিসেবে অস্কার মনোনয় পেয়েও একবারও পুরস্কার জেতেননি। তিনি সাত বার অস্কার মনোনয়ন (ছয় বার মূল চরিত্রে) ছাড়াও সেরা অভিনেতা হিসেবে বিএএফটিএ, গোল্ডেন গ্লোব এবং টনি এওয়ার্ড জিতেছেন। যদিও তার কোনো অভিনয় বিষয়ক প্রাতিষ্ঠানিক শিক্ষা ছিলো না তবুও তিনি একসময় হলিউডের সর্ব্বোচ্চ পারিশ্রমিক প্রাপ্ত অভিনেতা ছিলেন। দ্বিতীয় স্ত্রী এলিজাবেথ টেলর-এর সাথে তার দাম্পত্য জীবনের নানাবিধ ঘটনার জন্য তিনি জনমানসে বিশেষ পরিচিত ছিলেন। Obituary Variety, 8 August 1984. "Richard Burton: Works 1970s"। The Official Richard Burton Website। ২০০৮। ২২ সেপ্টেম্বর ২০০৮ তারিখে মূল থেকে আর্কাইভ করা। সংগ্রহের তারিখ ৫ জুন ২০০৮।  উইকিমিডিয়া কমন্সে রিচার্ড বার্টন সংক্রান্ত মিডিয়া রয়েছে। অফিসিয়াল ওয়েব সাইট ফাইন্ড এ গ্রেইভে রিচার্ড বার্টন (ইংরেজি) ইন্টারনেট ব্রডওয়ে ডেটাবেজে রিচার্ড বার্টন (ইংরেজি) ইন্টারনেট অফ-ব্রডওয়ে ডেটাবেজে Burton (ইংরেজি) ইন্টারনেট মুভি ডেটাবেজে রিচার্ড বার্টন (ইংরেজি) টার্নার ক্লাসিক মুভিজ ডেটাবেজে রিচার্ড বার্টন (ইংরেজি) ব্রিটিশ ফিল্ম ইনস্টিটিউটের স্ক্রিনঅনলাইনে রিচার্ড বার্টন Richard Burton on the Dick Cavett Show ওয়েব্যাক মেশিনে আর্কাইভকৃত ১৯ জুলাই ২০০৯ তারিখে, July 1980
হরলিক্স

হরলিক্স একটি প্রতিষ্ঠানের নাম এবং একটি জনপ্রিয় মল্টেড পানীয়ের নাম। এটি গ্লাক্সোস্মিথক্লাইন কোম্পানী যুক্তরাজ্য, পাকিস্তান, ভারত, বাংলাদেশ, নিউজিল্যান্ড, দক্ষিণ আফ্রিকা এবং জ্যামাইকা-তে তৈরী করে ও ফিলিপাইন্স ও মালয়শিয়াতে লাইসেন্স প্রাপ্ত। ২০১৮ সালের ৩ ডিসেম্বর ইউনিলিভার হরলিক্সকে ৩.৮ বিলিয়ন মার্কিন ডলার দিয়ে কিনে নেওয়ার ঘোষণা দেয়। ১৮৬৯: উইলিয়াম হরলিকের যুক্তরাষ্ট্রে আগমন। ১৮৭৩: জেমস হরলিক তার ভাইয়ের সাথে যোগ দিয়ে শিকাগোতে জে এন্ড ডাব্লিউ হরলিক্স কোম্পানীর গোড়াপত্তন করে যারা মল্টেড মিল্ক তৈরীর স্বত্ত্ব লাভ করে। ১৮৭৫: ঝর্ণার পানির সরবরাহের সুবিধার জন্য কোম্পানীর উইসকন্সিন-এ গমন। ১৮৮৩: উইলিয়ামের প্রথম গরম পানির সাথে মেশানোর মল্টেড মিল্ক ড্রিংক-এর স্বত্ত্ব লাভ। ১৮৯০: এই পণ্যটি আমদানীর জন্য জেমস যুক্তরাজ্যে ফিরে যান। ১৯০৬: নতুন প্রতিষ্ঠানের জন্য স্থান নির্বাচন। ১৯০৮: কারখানার নির্মাণ সমাপ্ত (ব্যয়: ২৮,০০০ পাউন্ড)। ১৯০৯-১৯১০: উত্তর ও দক্ষিণ মেরু অঞ্চলে জনপ্রিয়তা লাভ। ১৯১৪: জেমস ব্যারোনেট হন। বিশ্বযুদ্ধে ব্যাপক ব্যবহার। ১৯২১: জেমস-এর মৃত্যুর ফলে কোম্পানীর বিভাজন; উইলিয়াম যুক্তরাষ্ট্রে এবং জিমসের সন্তানেরা অবশিষ্ট বিশ্বের দায়িত্বে। ১৯২৮: উইলিয়াম হরলিক হাই স্কুলের প্রতিষ্ঠা। ১৯৩১: হরলিক্সের প্রসারের জন্য "রাত্রিকালীন" গল্পের প্রচারণা। ১৯৩৫: রিচার্ড ই বাইর্ড হরলিক মাউন্টেন নামকরণ করেন। অস্ট্রেলিয়ায় কারখানা প্রতিষ্ঠা। ১৯৩৬: উইলিয়াম হরলিক-এর মৃত্যু; ৯০ বছর বয়সে। ১৯৪৫: যুক্তরাষ্ট্রের প্রতিষ্ঠানটির যুক্তরাজ্যের প্রতিষ্ঠানের সাথে একীভূত হওয়া। ১৯৫২: আলসার ও ডায়াবেটিস-এ পথ্য হিসেবে ব্যবহার। ১৯৬০: মহিষের দুধে হরলিক্স তৈরীর উদ্দেশ্যে ভারতের পাঞ্জাবে কারখানা নির্মাণ। ১৯৬৮: স্থানীয় চাহিদা মেটাতে পাকিস্তানের পাঞ্জাবে কারখানা নির্মাণ (বাংলাদেশ যুক্ত হয়)। ১৯৬৯: বীচহাম গ্রুপে হরলিক্স-এ একাত্মীকরণ। ১৯৭৫-১৯৭৮: অন্ধ্র প্রদেশে কোম্পানীর নির্মাণ ও প্রসার। ১৯৮৯: বীচহাম গ্রুপ স্মিথক্লিন বীচহাম-এ রূপান্তর। ২০০০: স্মিথক্লিন বীচহাম গ্লাক্সোস্মিথক্লাইন-এ রূপান্তর। মল্টেড মিল্ক মাইলো "Unilever swallows GSK's Indian Horlicks business for $3.8 billion"। Reuters (ইংরেজি ভাষায়)। ২০১৮-১২-০৩। সংগ্রহের তারিখ ২০১৯-০৪-০৬।  কোম্পানীর ওয়েব সাইট What Do Brits Mean by "Horlicks"? by Brendan I. Koerner ইতিহাস উসকন্সিন'স্‌ মল্টেড মিল্ক স্টোরি
খাদিম হুসেন রাজা

খাদিম হুসেন রাজা একজন পাকিস্তানি মেজর জেনারেল। ১৯৭১ সালে খাদিম রাজা তৎকালীন পূর্ব পাকিস্তানের ১৪তম ডিভিশনের দায়িত্বে ছিলেন। তার লেখা এ স্ট্রেঞ্জার ইন মাই ওন কান্ট্রি: ইস্ট পাকিস্তান, ১৯৬৯-১৯৭১ শীর্ষক বইয়ে পাকিস্তানের লে. জেনারেল আমির আবদুল্লাহ খান নিয়াজী মুক্তিযুদ্ধের সময় পাকিস্তানের সেনাসদস্যদের বাঙালি নারীদের ওপর লেলিয়ে দেওয়ার হুমকি দিয়েছিলেন এবং বাঙালি জাতিগোষ্ঠী পরিবর্তিত হয়ে নতুন জাতিগোষ্ঠী সৃষ্টি না হওয়া পর্যন্ত বাঙালি নারীদের ওপর সেনাদের নির্যাতন চালিয়ে যাওয়ার হুমকি দিয়েছিলেন তার বর্ণনা আছে। খাদিমের লেখা এ বিষয়গুলো সত্য ঘটনা বলেই সম্ভবত তিনি তার মৃত্যুর পর তা বই আকারে প্রকাশ করতে বলেছিলেন। পাকিস্তানের দৈনিক দি এক্সপ্রেস ট্রিবিউন ৮ জুলাই ওই বই নিয়ে একটি প্রতিবেদন প্রকাশ করে। ৭ জুলাই অক্সফোর্ড ইউনিভার্সিটি প্রেস বইটি প্রকাশ করে। মেজর জেনারেল খাদিম হুসেন রাজা বইটিতে মুক্তিযুদ্ধে পাক সেনাদের নির্মম অত্যাচারের শুধু সবিস্তার চাক্ষুষ বিবরণই নয়, সে সময় পূর্ব পাকিস্তানের কোন জেলায় কোন কোন কর্মকর্তা গণহত্যায় নেতৃত্ব দিয়েছিলেন, তারও স্বীকারোক্তি রয়েছে। খাদিম হুসেন রাজা পূর্ব পাকিস্তানের কমান্ডার জেনারেল টিক্কা খান প্রসঙ্গে উল্লেখ করেছেন, ইসলামাবাদের বিরুদ্ধে ‘বিদ্রোহ ঘোষণার জন্য’ শেখ মুজিবুর রহমানকে সর্বসমক্ষে ফাঁসিতে ঝোলাতে চেয়েছিলেন টিক্কা। বন্ধু মেজর জেনারেল রহিম খানের অত্যাচারের কথাও বর্ণনা করেছেন তিনি। রাজা লিখেছেন, “বন্ধু হলেও রহিম সুযোগ পেলেই আমাকে ভর্ৎসনা করতো। তার বক্তব্য ছিল, পূর্ব পাকিস্তানের মানুষেরা একেবারেই কাপুরুষ। অনেক আগেই তাদের শায়েস্তা করা উচিত ছিল। জেনারেল নিয়াজি পূর্ব পাকিস্তানের নারীদের ওপর ঝাঁপিয়ে পড়তে খান সেনাদের নির্দেশ দিয়েছিলেন বলেও উল্লেখ আছে। নির্দেশ অমান্য করায় কোমরবন্ধ থেকে পিস্তল বের করে এক বাঙালি কর্মকর্তাকে গুলি করেছিলেন নিয়াজি। বইয়ে উল্লেখ রয়েছে, যুদ্ধের শেষ দিকে ঢাকায় ৯০ হাজার পাক সেনাসহ ভারতের ইস্টার্ন কম্যান্ডের প্রধান মেজর জেনারেল জে এফ আর জ্যাকবের কাছে আত্মসমর্পণের কিছু দিন আগে নিয়াজি লেখকের কাছে তার পূর্ব পাকিস্তানের বান্ধবীদের ফোন নম্বর চেয়েছিলেন। বইটি পাকিস্তানে প্রকাশিত হওয়ার পর অস্বস্তির মধ্যে পড়েছে ইসলামাবাদ। এ অবস্থায় সরকার বইটি বাজার থেকে প্রত্যাহার করে নেওয়ার প্রচেষ্টা চালাচ্ছে। এ ছাড়া বইটি নিষিদ্ধ করার জন্য পাকিস্তান সেনাবাহিনীর পক্ষ থেকে প্রেসিডেন্ট আসিফ আলী জারদারি সরকারের উপর চাপ প্রয়োগ করা হচ্ছে বলেও প্রতিবেদনে দাবি করা হয়। নারীদের ওপর সেনা লেলিয়ে দেওয়ার হুমকি দেন নিয়াজি[স্থায়ীভাবে অকার্যকর সংযোগ],প্রথম আলো ডেস্ক, দৈনিক প্রথম আলো। ঢাকা থেকে প্রকাশের তারিখ: ১৫-০৭-২০১২ খ্রিস্টাব্দ। ‘বঙ্গবন্ধুকে ফাঁসিতে ঝোলাতে চেয়েছিলেন টিক্কা’ ওয়েব্যাক মেশিনে আর্কাইভকৃত ১৭ জুলাই ২০১২ তারিখে, বিডিনিউজ টোয়েন্টিফোর ডটকম। ঢাকা থেকে প্রকাশের তারিখ: ১৪-০৭-২০১২ খ্রিস্টাব্দ। পাক সেনার বইয়ে মুক্তিযুদ্ধে নির্যাতনের স্বীকারোক্তি[স্থায়ীভাবে অকার্যকর সংযোগ], রক্তিম দাশ, ব্যুরো চিফ, কলকাতা, বাংলানিউজটোয়েন্টিফোর.কম। প্রকাশের তারিখ: ১৪-০৭-২০১২ খ্রিস্টাব্দ।
নিগার পুরস্কার

নিগার পুরস্কার পাকিস্তানে চলচ্চিত্রের জন্য প্রদেয় সবচেয়ে পুরানো এবং অফিসিয়াল সম্মননা, যা চলচ্চিত্রের সাথে জড়িত ব্যক্তিবর্গকে প্রদান করা হয়। ১৯৫৮ সালে চলচ্চিত্র বিষয়ক পত্রিকা "নিগার"-এর তৎকালীন সম্পাদক ইলিয়াস রাশিদী চলচ্চিত্রে কর্মরতদের সম্মান জানানোর জন্য এই পুরস্কারের প্রবর্তন করেন। লাহোরের এভারনিউ স্টুডিও-তে ১৯৫৮ সালের ১৭ জুলাই এই পুরস্কার প্রথম প্রদান করা হয় এবং তখন থেকে ২০০৪ সাল পর্যন্ত প্রতিবছর এটি প্রদান করা হতো। ১৯৯০ সাল থেকে জাতীয় পুরস্কার এবং পরবর্তীতে লাক্স স্টাইল পুরস্কার প্রবর্তন করায় এটির গুরুত্ব কিছুটা ক্ষুণ্ণ হয়েছে। বর্তমানে পাকিস্তানে চলচ্চিত্রের প্রকাশনা অনিয়মিত হওয়াতে নিগার পুরস্কার প্রদান-ও অনিয়মিত। নিগার পুরস্কার পাকিস্তানে প্রচলিত উর্দু, পাঞ্জাবী, পাশতু এবং সিন্ধি-এই প্রধান চারটি ভাষার বিভিন্ন বিভাগে প্রদান করা হয়: সেরা চলচ্চিত্র সেরা পরিচালক সেরা কাহিনী সেরা কাহিনীকার সেরা অভিনেতা সেরা অভিনেত্রী সেরা পার্শ্ব অভিনেতা সেরা পার্শ্ব অভিনেত্রী সেরা সঙ্গীত পরিচালক সেরা সঙ্গীত সেরা চিত্রগ্রাহক সেরা নারী কন্ঠশিল্পী সেরা পুরুষ কন্ঠশিল্পী সেরা সম্পাদনা সেরা আর্ট পরিচালক সেরা শব্দগ্রাহক সেরা কৌতুক অভিনেতা বিশেষ সম্মননা ইলিয়াস রাশিদী আজীবন সম্মননা স্বর্ণ পদক ইলিয়াস রাশদীর পুত্র আসলাম ইলিয়াস সাত বছর পর পুনরায় "নিগার পুরস্কার" প্রদানের সিদ্ধান্ত গ্রহণ করেন। ২০১২ সালে ৪০ টি বিভাগে (টেলিভিশনের জন্য ২০ টি এবং চলচ্চিত্রের জন্য ২০ টি) এই পুরস্কার দেয়ার সিদ্ধান্ত নেয়া হয়েছে।[১] নিগার পুরস্কার বিজয়ী বাংলাদেশীদের তালিকা An assembly of graduates ওয়েব্যাক মেশিনে আর্কাইভকৃত ৮ আগস্ট ২০০৯ তারিখে. Retrieved on 9 July 2008. Nigar Awards: The ceremony goes on ওয়েব্যাক মেশিনে আর্কাইভকৃত ৮ আগস্ট ২০০৯ তারিখে. Retrieved on 9 July 2008 "Lollywood Nigar & National Awards 2001"। ১ ডিসেম্বর ২০১০ তারিখে মূল থেকে আর্কাইভ করা। সংগ্রহের তারিখ ২৮ ডিসেম্বর ২০১২।  "The Nigar Awards 1957-71"। ৩ আগস্ট ২০০৮ তারিখে মূল থেকে আর্কাইভ করা। সংগ্রহের তারিখ ২৮ ডিসেম্বর ২০১২।  Pakistan Film Awards 2000 নিগার পুরস্কার-এর তালিকা পাকিস্তানি চলচ্চিত্র বিষয়ক পত্রিকা পাকিস্তানের কলা ও সংস্কৃতি ললিউডের অস্কার নিগার (দৈনিক ডন পত্রিকা) আর্কাইভইজে আর্কাইভকৃত ৫ সেপ্টেম্বর ২০১২ তারিখে
নিগার পুরস্কার বিজয়ী বাংলাদেশীদের তালিকা

নিগার পুরস্কার পাকিস্তানে চলচ্চিত্রের জন্য প্রদত্ত সবচেয়ে পুরানো এবং অফিসিয়াল সম্মননা, যা চলচ্চিত্রের সাথে জড়িত ব্যক্তিবর্গকে প্রদান করা হয়। ১৯৫৮ সালে চলচ্চিত্র বিষয়ক পত্রিকা "নিগার"-এর তৎকালীন সম্পাদক ইলিয়াস রাশিদী চলচ্চিত্রে কর্মরতদের সম্মান জানানোর জন্য এই পুরস্কারের প্রবর্তন করেন। লাহোরের এভারনিউ স্টুডিও-তে ১৯৫৮ সালের ১৭ জুলাই এই পুরস্কার প্রথম প্রদান করা হয়। বাংলাদেশের স্বাধীনতা লাভের পূর্বে বেশ কয়েকজন চলচ্চিত্র কর্মী এই পুরস্কারটি লাভ করেন। ১৯৫৮ সাল থেকে এই পুরস্কারটি প্রদান করা হচ্ছে। বাংলাদেশীদের মধ্যে (তৎকালীন পূর্ব পাকিস্তানি / স্বাধীনতা-পরবর্তীতে বাংলাদেশে আগত) সর্বপ্রথম শবনম এবং সুভাষ দত্ত এই পুরস্কারটি লাভ করেন১৯৬২ সালে সেরা পার্শ্ব অভিনেত্রী ও সেরা কৌতুক অভিনেতা হিসেবে। পাকিস্তানের চলচ্চিত্রে সর্ব্বোচ্চ এই পুরস্কারটি যারা যারা পেয়েছেন তারা হলেনঃ শবনম - সেরা পার্শ্ব অভিনেত্রী সুভাষ দত্ত - সেরা কৌতুক অভিনেতা রবিন ঘোষ - সেরা সঙ্গীত সুমিতা - সেরা পার্শ্ব অভিনেত্রী শবনম - সেরা পার্শ্ব অভিনেত্রী নিগার পুরস্কার An assembly of graduates ওয়েব্যাক মেশিনে আর্কাইভকৃত ৮ আগস্ট ২০০৯ তারিখে. Retrieved on 9 July 2008. Nigar Awards: The ceremony goes on ওয়েব্যাক মেশিনে আর্কাইভকৃত ৮ আগস্ট ২০০৯ তারিখে. Retrieved on 9 July 2008 নিগার পুরস্কার-এর তালিকা
শাহবাজ আহমেদ

শাহবাজ আহমেদ (Urdu: شہباز احمد) (জন্ম: ১ সেপ্টেম্বর ১৯৬৮ - ) একজন পাকিস্তানি পুরুষ হকি খেলোয়াড়। হকি খেলায় তাকে সর্বকালের সেরা আক্রমণভাগের খেলোয়াড় হিসেবে বিবেচনা করা হয়। তিনি পাকিস্তান জাতীয় দলে ১৯৮৬ সালে যোগ দেন এবং অধিনায়ক হিসেবে ১৯৯৪ সালের পুরুষ হকির বিশ্বকাপ জয় করেন। "হকির ম্যারাডোনা" হিসেবে খ্যাত শাহবাজ আহমেদ পাকিস্তান হকি দলের হয়ে ১৯৮৬, ১৯৮৭, ১৯৮৮ ও ১৯৮৯ সালের চ্যাম্পিয়ন্স ট্রফিতে; ১৯৮৯ সালে নয়াদিল্লীতে অনুষ্ঠিত ৩য় এশিয়া কাপ হকিতে; ১৯৯০ সালে লাহোরে অনুষ্ঠিত ৭ম বিশ্বকাপ হকিতে; ১৯৯০ সালে আর্মস্টার্ডামে অনুষ্ঠিত বিএমডাব্লিউ ট্রফিতে; ১৯৯০ সালে বেইজিং-এ অনুষ্ঠিত ১১তম এশিয়ান গেমস্‌-এ; মেলবোর্ন-এ অনুষ্ঠিত ১২তম চ্যাম্পিয়ন্স ট্রফিতে এবং ১৯৯৪ সালে সিডনীতে অনুষ্ঠিত ৮ম বিশ্বকাপ হকি প্রতিযোগিতায় অংশগ্রহণ করেন। তিনি সিডনীতে অনুষ্ঠিত ৮ম বিশ্বকাপ হকি প্রতিযোগিতায় তার বিখ্যাত কুশলতা প্রদর্শন করেন অস্ট্রেলিয়া দলের বিপক্ষে। শাহবাজ ১৯৮৮ সালের সিউল, ১৯৯২ সালে এবং ১৯৯৬ সালের তিনটি গ্রীষ্মকালীন অলিম্পিক প্রতিযোগিতার হকি ইভেন্টে অংশ নেন এবং ১৯৯২ সালের অলিম্পিক-এ ব্রোঞ্জ জয়ী দলের অধিনায়ক ছিলেন। শাহবাজ ১৯৯০ সালে লাহোরে অনুষ্ঠিত ৭ম বিশ্বকাপ হকি প্রতিযোগিতার সেরা খেলোয়াড় নির্বাচিত হন এবং বিএমডাব্লিউ ট্রফি জয় করেন এবং ১৯৯৪ সালে সিডনীতে অনুষ্ঠিত ৮ম বিশ্বকাপ হকি প্রতিযোগিতায়ও সেরা খেলোয়াড় নির্বাচিত হন এবং বিএমডাব্লিউ ট্রফি জয় করেন। দলীয়ভাবে তিনি ১৯৮৯ সালে দিল্লীতে অনুষ্ঠিত ৩য় এশিয়া কাপ হকিতে স্বর্ণ পদক; ১৯৯০ সালে বেইজিং-এ অনুষ্ঠিত এশিয়ান গেমস্‌-এ হকিতে স্বর্ণ পদক; ১৯৮৮ সালে চ্যাম্পিয়ন্স ট্রফিতে রোপ্য পদক; ১৯৯০ সালে লাহোরে অনুষ্ঠিত ৭ম বিশ্বকাপে রোপ্য পদক; ১৯৯০ সালে আর্মস্টার্ডামে অনুষ্ঠিত বিএমডাব্লিউ ট্রফিতে রোপ্য পদক এবং ১৯৯০ সালে অনুষ্ঠিত ৮ম চ্যাম্পিয়ন্স ট্রফিতে ব্রোঞ্জ পদক জয় করেন। তিনি পাকিস্তান দলের হয়ে ১৯৯৪ সালে সিডনীতে অনুষ্ঠিত ৮ম বিশ্বকাপ হকি প্রতিযোগিতায় চ্যাম্পিয়ন এবং সেরা খেলোয়াড়ের পুরস্কার জয় করেন। শাহবাজ আহমেদকে হকিতে বিশ্বের অন্যতম সেরা আক্রমণভাগের খেলোয়াড় হিসেবে বিবেচনা করা হয়। তিনিই হকির ইতিহাস বিশ্বের একমাত্র খেলোয়াড় যিনি পর পর দুটি বিশ্বকাপে সেরা খেলোয়াড় নির্বাচিত হয়েছেন; লাহোরে অনুষ্ঠিত ৭ম বিশ্বকাপ হকি প্রতিযোগিতা এবং ১৯৯৪ সালে সিডনীতে অনুষ্ঠিত ৮ম বিশ্বকাপ হকি প্রতিযোগিতায় তিনি সেরা খেলোয়াড় নির্বাচিত হন। তিনি হকিতে পাকিস্তানকে সর্বাধিক খেলায় অধিনায়কত্ব করা খেলোয়াড়; মোট ৩০৪ টি ম্যাচে তিনি দলকে নেতৃত্ব দান করেন। হকিতে তার অসাধারণ অবদানের জন্য পাকিস্তান সরকার তাকে ১৯৯২ সালে "প্রেসিডেন্টস্‌ প্রাইড অফ পারফরম্যান্স" প্রদান করেন। সোহেল আব্বাস Shahbaz to retire after Atlanta Maradona of Hockey has no regrets "সংরক্ষণাগারভুক্ত অনুলিপি"। ১১ মার্চ ২০১৩ তারিখে মূল থেকে আর্কাইভ করা। সংগ্রহের তারিখ ২৮ ডিসেম্বর ২০১২।  "Olympic results"। ২৯ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ ২৮ ডিসেম্বর ২০১২।  "Shahbaz Ahmad Sr"। ১১ জুলাই ২০১২ তারিখে মূল থেকে আর্কাইভ করা। সংগ্রহের তারিখ ২৮ ডিসেম্বর ২০১২।  পাকিস্তানি হকি লিজেন্ড শাহবাজ আহমেদ সম্পর্কে একটি নিবন্ধ হকির ম্যারাডোনা
জাতীয় রাজধানী অঞ্চল (ভারত)

দিল্লি জাতীয় রাজধানী অঞ্চল ভারতের একটি বিশেষ প্রশাসনিক অঞ্চল। এই সমন্বিত পরিকল্পনা অঞ্চলটি দিল্লি জাতীয় রাজধানী প্রশাসনিক অঞ্চল এবং পার্শ্ববর্তী অঙ্গরাজ্য হরিয়ানা, উত্তর প্রদেশ এবং রাজস্থান থেকেও বেশ কিছু জেলাকে অন্তর্ভুক্ত করে গঠন করা হয়েছে। অঞ্চলটির শাসনভার একযোগে কেন্দ্রীয় সরকার, ন্যাশনাল ক্যাপিটাল রিজিওন অফ দিল্লির নির্বাচিত সরকার এবং তিনটি মিউনিসিপাল কর্পোরেশনের (দিল্লি, দিল্লি ক্যান্টনমেন্ট ও নয়া দিল্লি) উপর ন্যস্ত। দিল্লি জাতীয় রাজধানী অঞ্চল এবং সংশ্লিষ্ট জাতীয় রাজধানী অঞ্চল পরিকল্পনা বোর্ডটিকে ১৯৮৫ সালে সৃষ্টি করা হয়, যার উদ্দেশ্য ছিল অঞ্চলটির উন্নয়ন সাধন এবং অঞ্চলটিতে ভূমির ব্যবহার ও অবকাঠামোগত উন্নয়ন নিয়ন্ত্রণের জন্য সমন্বিত নীতিমালা (harmonized policies for the control of land-uses and development of infrastructure) প্রবর্তন করা। জাতীয় রাজধানী অঞ্চলের ভেতরে অবস্থিত গুরুত্বপূর্ণ শহরগুলির মধ্যে দিল্লি, গাজিয়াবাদ, ফরিদাবাদ, গুরুগ্রাম, নয়ডা এবং মীরাট অন্যতম। জাতীয় রাজধানী অঞ্চলটি একাধারে গ্রামীণ ও শহুরে একটি অঞ্চল। এখানে নগরায়নের হার ৬২.৬%। মোট জনসংখ্যা ৪ কোটি ৬০ লক্ষেরও বেশি। এছাড়া এখানে পরিবেশগতভাবে স্পর্শকাতর বেশ কিছু এলাকা যেমন আরাবল্লি পর্বতমালা, অরণ্য, বন্যপ্রাণীর আবাসস্থল ও পাখীদের অভয়ারণ্য আছে। অর্থনৈতিকভাবে দিল্লি জাতীয় রাজধানী অঞ্চল একটি শক্তিশালী অঞ্চল। দিল্লির সম্প্রসারিত নগর অঞ্চল, যেটি দিল্লি জাতীয় রাজধানী অঞ্চলের একটি অংশ, ২০১৫-২০১৬ অর্থবছরে ভারতের অর্থনীতিতে ৩৭ হাজার কোটি ডলার অবদান রাখে, যা মোট ভারতীয় অর্থনীতির ৪% (মোআউ-র ক্রয়ক্ষমতা সমতার হিসেবে)। "NCR Constituent Areas"। National Capital Region Planning Board। ৭ মে ২০১৫ তারিখে মূল থেকে আর্কাইভ করা।  "NCR Constituent Areas"। National Capital Region Planning Board। ২৪ ডিসেম্বর ২০১৭ তারিখে মূল থেকে আর্কাইভ করা।  "The Gazette of India, National Capital Region Planning Board Act of 1985" (পিডিএফ)। NCR Planning Board। ১৯৮৫। ২৮ আগস্ট ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ৫ মার্চ ২০১৭।  "Census 2011" (পিডিএফ)। National Capital Region Planning Board। National Informatics Centre। পৃষ্ঠা 3। সংগ্রহের তারিখ ২৬ মার্চ ২০১৬।  "NCR expands, planning lags"। The Indian Express। ১৮ জানুয়ারি ২০১৪।  "With GDP of $370 billion, Delhi-NCR muscles out Mumbai as economic capital of India"। The Financial Express। ২৯ নভেম্বর ২০১৬। সংগ্রহের তারিখ ১৪ জুলাই ২০১৭।
সোহেল আব্বাস

সোহেল আব্বাস (উর্দু: سُہيل عبّاس‎‎) (জন্ম: ৯ জুন ১৯৭৫ - ) একজন পাকিস্তানি হকি খেলোয়াড়। তিনি রক্ষণভাগের খেলোয়াড় এবং পেনাল্টি কর্নার দক্ষ হিসেবে পরিচিত। সোহেল আব্বাস এক সময় পাকিস্তান হকি দলের অধিনায়কত্ব করেছেন। হকি খেলার ইতিহাসে সর্ব্বোচ্চ গোলদাতা ইহসাবে সোহেল আব্বাস সুপরিচিত এবং ৯ আগস্ট ২০১২ তারিখ পর্যন্ত তার মোট গোলের সংখ্যা ৩৪৮ টি। ১৪ বছর পাকিস্তান দলে খেলার পর সোহেল আব্বাস ২০১২ সালে পাকিস্তান হকি দলের অধিনায়ক নির্বাচিত হন এবং দলকে সুলতান আজলান শাহ কাপ ও লন্ডন অলিম্পিক গেমস্‌-এ নেতৃত্ব দেন। আব্বাসের দল ২০১২ সালের আজলান শাহ কাপে সপ্তম (সাত দলের মধ্যে) হয় এবং একই ভাবে অলিম্পিকেও তারা সম্পতম হয় স্পেনের সাথে ড্রয়ের মাধ্যমে সূচনা করে। শাহবাজ আহমেদ Company, no club Barry Davies। "Pakistan vs Spain Olympics game"। ESPN।  |ধারাবাহিক= অনুপস্থিত বা খালি (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) Sohail's 348th Pakistan takes 7th place[স্থায়ীভাবে অকার্যকর সংযোগ] "Who's got the hottest shot in hockey?"। BBC News। ৮ আগস্ট ২০০৪।  Pakistan lose to Great Britain as Sohail scores[স্থায়ীভাবে অকার্যকর সংযোগ] "Sohail Abbas takes over captaincy"। ২০ জুন ২০১২ তারিখে মূল থেকে আর্কাইভ করা। সংগ্রহের তারিখ ২৮ ডিসেম্বর ২০১২।  "Pakistan take last place at Azlan Shah"। SportsPlannet। সংগ্রহের তারিখ ২১ সেপ্টেম্বর ২০১২। [স্থায়ীভাবে অকার্যকর সংযোগ] "Pakistan end 7th in Olympics"। Yahoo New Zealand। সংগ্রহের তারিখ ২১ সেপ্টেম্বর ২০১২। [স্থায়ীভাবে অকার্যকর সংযোগ] পাকিস্তানি হকি কিংবদন্তি পাকিস্তান হকির ওয়েবসাইটে সোহেল আব্বাস সম্পর্কিত অংশ
ক্রিকেট বিশ্বকাপের দলসমূহ

এটি ক্রিকেট বিশ্বকাপে বিভিন্ন আন্তর্জাতিক দলের পারফরমেন্সর একটি সারসংক্ষেপ। দ্রষ্টব্য: পূর্ব আফ্রিকা ১৯৭৫ ক্রিকেট বিশ্বকাপে অংশগ্রহণ করলেও এখন আর দলটির কোন অস্তিত্ব নেই। এখানে প্রতিটি বিশ্বকাপে প্রতিযোগী দলের সংখ্যা দেওয়া হল।